UN MARCHAND DE PARIS. 427 
aux uns plus que aux aultres. Dieu soit du tout loué! Mais nous 
sommes tous entre les mains de Dieu, et il en peut donner autant à 
qui bon luy semblera. Je n'ay pas esté pillé; mais ces troubles me 
coustent aujourd'huy plus de 16,000 livres de bonne perte, tant les 
seconds, tiers et derniers troubles, qui est beaucoup pour ung petit 
compaignon comme moy. — Si pour la somme que je vous dois vous 
vouliez des comptes qui me sont deus, je vous en donnerois pour 
plus de 10,000 livres... J'ay vendu ce que ma femme a peu sauver de 
mes marchandises à ung marchand de ceste ville, ung fort bon 
homme', et vous montreray son obligation qui monte environ à 
5,000 livres à payer en 4 années... Je vous payeray donc si ne me 
pressez. Après les troubles de 1567, 68, 69 et 70, quand je fus retourné 
en ma maison, j'escrivis à mes créanciers de Lyon de me vouloir ter- 
moyer les dettes que je leur devois; ce qu'ils firent volontiers, etc.. 
Mon intention est de vous bien payer comme je fis après les d. 
troubles, quand je fus hors de ma maison avec les autres de la Reli- 
gion pendant les troubles qui durèrent trois ans, et tous mes créan- 
ciers prinrent patience, etc.. 
Dieu nous a si bien visités que nous sommes constraints malgré 
nous de plier nostre estât et faire du mieulx que nous pourrons jus- 
qu'à ce qu'il luy plaise de nous soulager, etc.. Vous mesme viendrez- 
vous pour faire ratifier et homologuer l'instrument que nous passe- 
rons ou bien si vous enverrez homme exprès avant vostre venue de 
Bordeaux ? Je seray content de défrayer les despens qu'il fera ou de 
vous, si vous venez, à la charge toutefois que quand vous ou celuy 
que enverez entrera dans Albi, il vienne loger à ma maison, je vous y 
fei^ay bonne chaire de ce que Dieu nous aura donné; combien que 
l'on m'ait pris deux courtaux que j'avois au commencement de ces 
troubles, j'ay bon estable pour son cheval ou le vostre, et quelque peu 
de foin et d'avoine cachée en quelque part pour luy donner, etc.. 
... Dieu me donne la grâce de vous le recognoistre, ainsi qu'à 
M. Rouiller, à ma possibilité, etc.. 
